Energetika vazirligi elektr energiyasi uchun oshiriladigan narxlar haqidagi xabarlarni rad etdi

Ijtimoiy tarmoqlarda foydalanilgan elektr energiyasining 200 kVtdan ortgan qismi uchun 7500 so`mdan to`lovlar amalga oshiriladi, degan mazmunda xabarlar tarqalgan edi.
Energetika vazirligi Matbuot xizmatining Rasmiy munosabatida ushbu xabarlar mutlaqo yolg`on ekanligi ma`lum qilindi. 
Vazirlik iste`molchilardan bu kabi tasdiqlanmagan xabarlarga ishonmasliuni so`ramoqda.
Qo`shimcha qilinishicha, ayni kunlarda aholi va iqtisodiy tarmoqlarini sifatli va uzluksiz elektr energiyasi hamda tabiiy gaz bilan ta`minlash maqsadida energetika sohasini isloh qilishga qaratilgan O`zbekiston Respublikasi Vazirlar Mahkamasining “Yoqilg`i-energetika resurslarining narxlari va tariflarini o`zgartirish to`g`risida”gi qaror loyihasi ish jarayonida va hujjatning loyihasi muhokama uchun regulation.gov.uz ga joylashtiriladi va barchaning fikr va takliflari ko`rib chiqiladi.